ठाकुर और गब्बर बनकर रैली निकाल रहे थे कांग्रेस कार्यकर्ता, पुलिस ने हिरासत में लिया

सूरत. कांग्रेस वर्कर्स ने मंगलवार को जीएसटी के विरोध में एक रैली निकाली। कुछ कांग्रेस वर्कर्स फिल्म शोले के ठाकुर और गब्बर के लुक में नजर आए। इनके हाथों में एयरगन भी थी। पुलिस ने बिना परमिशन रैली निकालने के आरोप में कुछ वर्कर्स को हिरासत में लिया। पुलिस के मुताबिक, "कांग्रेस मेंबर्स ने रैली की परमिशन नहीं ली थी। उनके पास राइफल जैसी दिखने वाली एयर-गन भी थी।' बता दें कि गुजरात विधानसभा चुनाव के इलेक्शन कैम्पेन के दौरान कई बार GST कोे गब्बर सिंह टैक्स बता चुके हैं।

रैली में घोड़े पर नजर आया 'गब्बर'

- कांग्रेस की रैली में एक वर्कर गब्बर जैसे लुक में था, वो घोड़े पर सवार था। इस शख्स की बेल्ट पर जीएसटी लिखा था और उसके कंधे पर एयरगन टंगी हुई थी। इस शख्स के हाथों में हथकड़ियां लगाई गई थीं।

- ठाकुर के लुक में एक शख्स रैली में थोड़ी देर तक खुली जीप में चला और इसके बाद वो पैदल चलने लगा।

पुलिस ने क्या कहा?

- इंस्पेक्टर वीजे चौधरी ने कहा, "ये रैली बिना परमिशन के की जा रही थी। इसके अलावा ये लोग एयर गन्स भी लिए हुए थे। हम इन्हें अपने साथ ले आए। हम इन लोगों को अपने साथ ले आए। एक टीम आ रही है, जो हालात को देखते हुए आगे एक्शन लेगी।"



मोदी के मजाक का अंजाम भुगतेगी कांग्रेस: रुपाणी

- गुजरात के सीएम विजय रुपाणी ने मंगलवार को पर बनाए गए मीम के लिए कांग्रेस को चेतावनी दी।

- रुपाणी ने कहा, "सोशल मीडिया पर मोदी का मजाक बनाने का अंजाम कांग्रेस को आने वाले इलेक्शन्स में भुगतना पड़ेगा।

- रुपाणी अहमदाबार में एक कॅान्क्लेव में हिस्सा लेने आए थे।

- उन्होंने कहा, "कांग्रेस हमेशा ही गरीबों का मजाक उड़ाती रही है। पार्टी ने कई बार मोदी को चायवाला बताकर उनका मजाक बनाया है और देश को पूरी दुनिया में बदनाम किया है। कांग्रेस की ये सोच दिखाती है कि उन्हें प्रधानमंत्री सिर्फ और सिर्फ नेहरू-गांधी फैमिली से चाहिए। कांग्रेस कभी भी किसी गरीब और चायवाले को पीएम नहीं देखना चाहती।"